stanford-oval/wikipedia huggingface dataset:
Nils Erik Hansegård

| Nils Erik Hansegård> Henkilötiedot |
| --- | --- |
Syntynyt: 24. kesäkuuta 1918 Tukholma
Kuollut: 4. helmikuuta 2002 (83 vuotta)
Kansalaisuus:  ruotsalainen
Ammatti:  opettaja, saamen kielen tutkija ja professori
Koulutus ja ura
Tutkinnot:  Tukholman yliopisto (FM 1953), Uppsalan yliopisto (FL 1961, FT 1967)
Instituutti:  Uumajan yliopisto
Tutkimusalue:  kaksikielisyys, saamen kieli ja saamelaiset
Nils Erik Hansegård (myös muodossa Nils-Erik Hansegård, 24. kesäkuuta 1918 Tukholma – 4. helmikuuta 2002) oli ruotsalainen opettaja, saamen kielen tutkija ja Uumajan yliopiston ensimmäinen saamen professori.
Hansegård valmistui Tukholman yliopistosta filosofian maisteriksi vuonna 1953. Hän jatkoi Uppsalan yliopistossa filosofian lisensiaatiksi (1961) ja edelleen filosofian tohtoriksi (1967). Hansegårdin monografiana julkaistu englanninkielinen väitöstutkimus (1967) tarkasteli Tornionjokilaakson saamelaisten kieli- ja kulttuurioloja. Tutkimus käsitteli erityisesti suomen kielen vaikutusta pohjoissaamen tornionsaamen murteeseen. Työ oli otsikoitu Recent Finnish loanwords in Jukkasjärvi Lappish. Hansegård oli Uppsalan yliopiston dosentti vuosina 1967–1975.
Tutkimustyössään hän käsitteli erityisesti kaksikielisyyttä, saamen kieltä ja saamelaista kulttuuria.
Hansegård työskenteli Uumajan yliopiston ensimmäisenä saamelaisuuden professorina vuosina 1975–1979.  Tässä tehtävässä hän seurasi Olavi Korhonen vuodesta 1983 lähtien.
Julkaisuja

Useita lähteitä, mm.
Nils Erik Hansegård: Sámi-giella, gål'li-giella : lapsk kursbok. Stockholm : Sveriges Radio (1963).
Nils Erik Hansegård: Recent Finnish loanwords in Jukkasjärvi Lappish (1967).
Nils Erik Hansegård: Tvåspråkighet eller halvspråkighet? (1968).
Nils Erik Hansegård & Thomas Lundén: Tvåspråkighet eller halvspråkighet?. Bonnier (1968).
Nils Erik Hansegård: Finnish loanwords in Jukkasjärvi Lappish classified according to their meaning : supplement to Recent Finnish loanwords in Jukkasjärvi Lappish.  Uppsala : Acta Universitatis Upsaliensis (1971). Sarja Studia Uralica et Altaica Upsaliensia, 6.
Nils Erik Hansegård: The Transition of the Jukkasjärvi Lapps from Nomadism to Settled Life and Farming. Uppsala : Uppsala universitet (1978).
Nils Erik Hansegård, Thomas Lundén, Outi Honkasalo, Riitta Matilainen & Päivi Skille: Kaksikielisiä vai puolikielisiä?. Ruotsinkielinen alkuteos: Tvåspråkighet eller halvspråkighet? Suomalaisen kirjallisuuden seura, 1979. ISBN 951-717-172-2.
Nils Erik Hansegård: Språken i det norrbottensfinska området (Languages in the Norrbotten Finnish region - 1988). Luleå : Högskolan i Luleå 1988. Sarja 	Arbetsrapport lärarutbildningarna, 3:1988.
Nils Erik Hansegård: Den norrbottensfinska språkfrågan : en återblick på halvspråkighetsdebatten (The Norrbotten Finnish language question - 1990). Sarja Uppsala multiethnic papers, ISSN 0281-448X; 19. ISBN 91-86624-38-5.
Nils Erik Hansegård: Dialekt eller språk? : om de västsamiska och norrbottensfinska skriftspråken (Dialect or Language? 2000). Finsk-ugriska institutionen, Uppsala universitet. Sarja URSUS : skriftserie utgiven av Finsk-ugriska institutionen i Uppsala, ISSN 1103-7024; 7. ISBN 91-973316-6-X.
Hanriot H.232.2

Hanriot H.232 vuonna 1940.
Hanriot H.232.2 on ranskalainen 2-moottorinen koulukone. Insinööri Montlaur johti René Hanriotin perustamilla Hanriotin tehtailla koneen suunnittelua vuonna 1936. Prototyyppi lensi ensi kerran 22. heinäkuuta 1937. Koneen valmistaja oli kansallistettu S.N.C.A.C.-tehdas.
Tekniikkaa

Kone on keskitaso, siinä on kokometallirakenne kangasverhoilulla. Koneessa oli kaksi Renault'n valmistamaa 220 hevosvoiman rivimoottoria. Koneeseen tuli sisäänvedettävä laskuteline vasta prototyyppikokeiden jälkeen.
Spesifikaatio
Kärkiväli 12,76 m
Pituus 8,55 m
Korkeus 3,44 m
Siipipinta-ala 21,2 m
Tyhjäpaino 1655 kg
Lentopaino 2187 kg
Suoritusarvot
Huippunopeus 335 km/h
Lakikorkeus 7500 km
Kantama 1000 km
Käyttö Suomessa

Kolmannen valtakunnan käsiin jäi 22 Hanriot H.232-konetta, joista Suomi tilasi 19. heinäkuuta 1940 kolme kappaletta. Yksi koneista tuhoutui siirtolennon alussa Saksassa. Toinen Suomeen tulleista koneista vaurioitu 1942 kun sillä oli lennetty 146 tuntia. Sitä tuotu enää käyttöön. Toinen oli käytössä 15 helmikuuta 1945 asti ja sillä lennettiin 290 tuntia. Molemmat koneet poistettiin ilmavoimien rekisteristä 2. tammikuuta 1950.
Eino Hanski

Eino Hanskin veistämä Evert Tauben patsas Göteborgin satamassa vuodelta 1996.
Eino Hanski (17. heinäkuuta 1928 Leningrad, Neuvostoliitto – 17. elokuuta 2000 Göteborg, Ruotsi) oli suomalainen kirjailija ja kuvanveistäjä. Hänen tunnetuimpia teoksiaan ovat omaelämäkerrallinen Pitkät vuodet -romaanitrilogia sekä Evert Tauben muistomerkki.
Eino Hanskin vanhemmat olivat vallankumouksen jälkeen Neuvostoliittoon jääneitä suomalaisia. Kirjoittamassaan trilogiassa Pitkät vuodet hän kertoi elämästään, jonka aikana hän kulki Leningradista monien vaiheiden kautta Ruotsiin. Trilogian ensimmäisessä osassa Pitkä talvi kerrotaan Leningradin piirityksestä, joka vei hengen Eino Hanskin isältä ja useilta sukulaisilta. Trilogian toinen osa Pitkä matka kertoo Hanskin sekä hänen äitinsä ja sisarensa matkasta Kaukasukselle, jonne heidän karjavaununsa neljästäkymmenestä matkustajasta vain yhdeksän pääsi hengissä perille. Saksalaisjoukkojen saapuminen heidän kotikyläänsä johti juutalaisten ja vähitellen myös monien muiden teloituksiin, ja Hanskin perhe katsoi parhaaksi paeta kohti Suomea. Trilogian päätösosassa Pitkä odotus kerrotaan Hanskien päätymisestä Ukrainan kautta Puolaan Gdańskin ja Gdynian pakolaisleireille. Lopulta perhe pääsi Suomeen, mutta kun inkeriläisiä alettiin luovuttaa Neuvostoliittoon, pakeni Hanski veneellä Pohjanlahden yli Ruotsiin ja asettui Hudiksvalliin.
Ruotsissa Eino Hanski kävi kansankorkeakoulun, opiskeli valokuvausta sekä työskenteli metsä- ja satamatyömiehenä, valokuvaajana, sosiaalityöntekijänä ja matkailumajan vastaavana. Uransa kirjailijana hän aloitti omaelämäkerrallisella trilogiallaan 1960-luvulla. Sanasokeuden vaivaaman Hanskin apuna kirjoitustyössä toimi hänen ruotsalainen vaimonsa. Television kirjallisuusohjelmassa Röda rummet Hanskin trilogia äänestettiin sadan merkittävimmän 1900-luvulla ilmestyneen ruotsalaisen kaunokirjallisen teoksen joukkoon.
Hanskin romaaneista Vapauden tunnit kertoo Venäjän kahdesta vallankumouksellisesta vuosikymmenestä Pietarissa alkaen vuodesta 1905. Hän kirjoitti myös muutamia televisionäytelmiä ja kuunnelmia sekä teki valokuvakirjan Eino Hanski Neuvostoliitossa.
Julkaisuja

Den långa vintern (1965, suom. Pitkä talvi)
Den långa resan (1967, suom. Pitkä matka)
Den långa väntan (1968, suom. Pitkä odotus)
Revolutionens barn (1971)
De långa åren (1972, suom. Pitkät vuodet)
Eino Hanski i Sovjet (1974, suom. Eino Hanski Neuvostoliitossa)
Timmar av frihet (1974, suom. Vapauden tunnit)
Barfotamiljonärer (1978)
Brödrabataljonen (1979)
Onda själar (1981)
Heimopataljoona (1982)
Levande skuggor (1984)
Drömlös (1987)
Bilder från S:t Petersburg (1992)
År av längtan (1993)
Jussi Hanska

Jussi Petteri Hanska (s. 1967) on suomalainen historioitsija, jonka erikoisalaa on keskiajan historia, erityisesti kirkko- ja sosiaalihistoria. Hän on koulutukseltaan filosofian tohtori. Hanska on ollut Tampereen yliopiston yleisen historian dosentti vuodesta 2001 ja Helsingin yliopiston yleisen kirkkohistorian dosentti vuodesta 2007. Hanska toimii historian, yhteiskuntaopin ja katsomusaineiden didaktiikan lehtorina Tampereen yliopiston Kasvatustieteiden ja kulttuurin tiedekunnassa.
Julkaisut

"And the rich man also died; and he was buried in hell" : the social ethos in mendicant sermons, Jussi Hanska. Helsinki : Suomen historiallinen seura, 1997 - (Bibliotheca historica, ISSN 1238-3503 ; 28.). ISBN 951-710-076-0. - Väitöskirja Tampereen yliopisto
Strategies of sanity and survival : religious responses to natural disasters in the Middle Ages, Jussi Hanska. Helsinki : Finnish Literature Society, 2002 - (Studia Fennica, ISSN 1458-526X ; 2.). ISBN 951-746-357-X
Kirkko, kuri ja koulutus : hengellisen säädyn moraalihistoriaa myöhäiskeskiajalla, Jussi Hanska, Kirsi Salonen. Helsinki : Suomalaisen Kirjallisuuden Seura, 2004 - (Suomalaisen Kirjallisuuden Seuran toimituksia, ISSN 0355-1768 ; 968.). ISBN 951-746-582-3
Kristuksen sijaiset maan päällä? : paaviuden historiaa apostoli Pietarista Johannes Paavali toiseen, Jussi Hanska. Helsinki : Suomalaisen Kirjallisuuden Seura, 2005 - (Suomalaisen Kirjallisuuden Seuran toimituksia, ISSN 0355-1768 ; 1047.). ISBN 951-746-719-2
Hangonlehti

| Hangötidningen-Hangonlehti |
| --- | --- |
Lehtityyppi:  paikallislehti
Julkaisija:  KSF Media Ab
ISSN:  ISSN 0789-8193
Levikki:  noin 2 300
Perustettu:  1890 (nykyinen nimi 1972)
Lakkautettu:  2020
Päätoimittaja:  Susanna Ilmoni
Sitoutuneisuus:  sitoutumaton
Kotikunta:  Hanko
Kotimaa:  Suomi
Sivukoko:  tabloidi
Ilmestymistiheys:  kerran viikossa
Kieli:  ruotsi ja suomi
Aiheesta muualla
OCLC
Hangötidningen-Hangonlehti oli suomenkielistä ja ruotsinkielistä aineistoa julkaiseva paikallislehti. Se oli Hangon ainoa paikallislehti. Kerran viikossa ilmestyneen lehden kohderyhmänä olivat hankolaiset ja Hangosta kiinnostuneet ihmiset. Lehden viimeinen numero ilmestyi 3. syyskuuta 2020.
Lehden nimet

Hangö 3.4.1890–12.3.1940 ja 6.12.1941–15.6.1972
Hangöbon 29.1.1941–20.11.1941
Hangötidningen-Hangonlehti 1972–
Päätoimittajat

Väinö E. Lindholm 1890
Julius Hirn 1891–1892
Oscar Behm 1892
August Holmberg 1892–1908
K. A. Tavaststjerna 1895
Waldemar Sundman 1908
Einar Theslöf 1908–1914
H. Stadius 1914–1917
Karl Himberg 1917–1918
Tor Westerholm 1918–1947
Hans E. Österlund 1947–1979
Rainer Erlund 1979–1992
Jouko Rönkkö 1999–2000
Per Sarén 2006–2011
Mikael Heinrichs 2011–2012
Tommy Westerlund 2012–
Susanna Ilmoni
Richard Hammond

| Richard Hammond |
| --- | --- |
 Hammond vuonna 2015.
Henkilötiedot
Koko nimi:  Richard Mark Hammond
Syntynyt: 19. joulukuuta 1969 (ikä 55)  Solihull, Warwickshire, Englanti, Yhdistynyt kuningaskunta
Ammatti:  juontaja kirjailija toimittaja
Lapset:  2
Näyttelijä
Taiteilijanimet:  Hamsteri
Aktiivisena:  1998–
Merkittävät roolit:  Top Gear The Grand Tour
Aiheesta muualla
thehamsterscage.co.uk
IMDb 
Richard Mark Hammond (s. 19. joulukuuta 1969 Solihull) on brittiläinen televisio- ja radiojuontaja. Parhaiten hänet tunnetaan yhtenä Top Gear -ohjelman juontajana. Kyseistä ohjelmaa hän juonsi vuodesta 2002 vuoteen 2015.
Ura

Hammond alkoi juontaa Top Gear -TV-sarjaa vuonna 2002. Sarjan fanit ja Hammondin kollegat kutsuvat häntä usein "Hamsteri" lempinimellä Hammondin pienen koon takia. Lempinimen todenmukaisuutta vahvistettiin sarjan seitsemännellä kaudella kahteen otteeseen, kun Hammond söi pahvia samaan tapaan kuin hamsterit.
Hammond joutui syyskuussa 2006 vakavaan kiihdytysauto-onnettomuuteen Top Gearia kuvatessa. Nopeus oli onnettomuushetkellä noin 500 km/h. Saman vuoden joulukuussa uutisoitiin, ettei hän vieläkään muistanut onnettomuuttaan. Tammikuussa 2007 hän kuitenkin pääsi palaamaan juontotehtäviinsä.
Vuonna 2015 hän lopetti Top Gearin juontotehtävissä yhdessä James Mayn ja Jeremy Clarksonin kanssa, koska Clarksonille tuli kiistaa sarjan tuottajien kanssa ja lopulta hän sai potkut. May ja Hammond lopettivat hänen mukanaan, koska he sanoivat, että eivät voisi tehdä sarjaa ilman Clarksonia. He aloittivat yhteistyössä Amazonin kanssa uuden auto-ohjelman The Grand Tour vuonna 2016.
Kesäkuussa 2017 tapahtuneen onnettomuuden johdosta, hänet nähtiin Grand Tourin toisen tuotantokauden alussa liikkumassa sekä kyynärsauvojen ja pyörätuolin avustuksella.
Yksityiselämä

Hammond oli naimisissa Amanda "Mindy" Hammondin (os. Etheridge) kanssa vuosina 2002–2025. Heillä on kaksi lasta.
Työt > TV-ohjelmat

The Grand Tour (2016–2024)
Top Gear (2002–2015)
Brainiac (2003–2006)
Time Commanders (2005)
Crufts (2004–2005)
Should I Worry About...? (2004–2005)
The Gunpowder Plot: Exploding The Legend (2005)
Inside Britain's Fattest Man (2005)
Richard Hammond's 5 O'Clock Show (2006)
Petrolheads (2006)
School's Out (kilpailijana, 2006)
Richard Hammond's Would you believe it? (2006)
Richard Hammond and The Holy Grail (2006)
Battle of the Geeks (2006)
Helicopter Heroes (2007)
Richard Hammond's Engineering Connections (2008–2010)
Blast Lab (2009–2011)
Richard Hammond's Invisible Worlds (2010)
Total Wipeout (2009–2011)
Planet Earth Live (2012)
Richard Hammond's Miracles of Nature (2012)
Richard Hammondin koeajossa (Richard Hammond's Crash Course) (2012)
Science of Stupid
Työt > Kirjat

What Not to Drive (2005), ISBN 0-297-84800-3
Can You Feel the Force? (2006), ISBN 1-4053-1543-1
Richard Hammond's Car Confidential (2006), ISBN 0-297-84445-8
Life On The Edge (2007), ISBN 0-297-85327-9
As you do book
Simo Hannula

Simo Hannula, Kammioidut. Etsaus 1968
Simo Pertti Hannula (12. maaliskuuta 1932 Konginkangas – 2. elokuuta 2016 Lohja) oli suomalainen taidemaalari, kuvataiteilija ja taidegraafikko. Hän opiskeli Turun taideyhdistyksen piirustuskoulussa 1950–1951. Tärkeimmät vaikutteensa Hannula sanoi saaneensa siellä Otto Mäkilältä ja Harry Henrikssonilta. 
Suomen Taideakatemian koulussa 1951–1955 tärkeitä opettajia olivat Aukusti Tuhka, Sam Vanni ja Erkki Koponen.
Simo Hannula tuli tunnetuksi 1960-luvulta alkaen eräänä kansainvälisesti tunnetuimpana ja palkituimpana
suomalaisena taidegraafikkona. Hänelle myönnettiin  Pro Finlandia -mitali vuonna 1969 ja professorin arvonimi 1993.
Hannula työskenteli käsityöläisen hartaudella ja hallitsi metalligrafiikan eri tekniikat ja litografian. Varhaistuotannossaan hän yhdisti etsaukseen pehmeäpohja- tai akvatintatekniikan. Vähitellen hän siirtyi pelkkään etsaukseen.
Teoksissaan hän kuvasi usein luontoa sen monimuotoisuudessa. Hannulan surrealistisena kautena 1960-luvulla syntyi avaruusfantasioita. 1970-luvun alussa Hannulan taiteeseen tuli kantaa ottava sävy. Hän halusi puhua luonnon ja ihmisyyden puolesta teknologian voittokulkua vastaan.
Simo Hannula teki jossain määrin exlibriksiä. Hän sai palkintoja eräissä kansainvälisisissä exlibris-kilpailuissa, muun muassa Grand Prix -palkinnon François Rabelais’n kunniaksi järjestyssä kilpailussa 1994. Jyväskylän yliopiston kirjaston exlibris-kilpailussa 1996 Hannula sai kaksi kunniamainintaa.
Hannula asui Sammatissa. Myös Simo Hannulan poika Pekka Hannula (s. 1961) on kuvataiteilija.
Kirjallisuutta

Hart, Marja-Liisa: Rakkauskuvia. Kuvittanut Simo Hannula. Helsinki: Kirjayhtymä, 1982. ISBN 951-26-2301-3
Aiheesta muualla

Simo Hannula taiteilijamatrikkelissa
Simo Hannula Valtion taidemuseossa.[vanhentunut linkki]
Simo Hannula Jyväskylän taidemuseossa. (Arkistoitu – Internet Archive)
Lahden taidemuseon Suomen Taidepiirtäjäin Liiton kokoelma. (Arkistoitu – Internet Archive)
Kansallisglleria, Simo Hannula.[vanhentunut linkki]
Kirjav@ – Kansallisgallerian kirjaston kokoelmatietokanta, Simo Hannula.
Kautto, Vesa: Simo Hannula Helsingin Sanomat. 8.8.2016. Muistot. Arkistoitu 10.8.2016. Viitattu 8.8.2016.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa 
Taiteenala:  KulturNav 
Henkilöt:  Uppslagsverket Finland
Hanomag

Hanomag R16 -traktori vuodelta 1953.
Hannoversche Maschinenbau AG Hanomag oli vuonna 1835 perustettu saksalainen yhtiö, joka valmisti höyrykoneita, vetureita, työkoneita ja autoja. Yhtiön perusti Georg Egestorff, alun perin nimellä Eisen-Giesserey und Maschinenfabrik Georg Egestorff. Toisen maailmansodan aikana yhtiön autotehdas valmisti kuljetuskalustoa sotilaskäyttöön.
Hanomagin kuorma-autotuotanto myytiin vuonna 1971 kokonaan Daimler-Benz-yhtiölle, joka valmisti Hanomag-Henschel-merkkisiä kevyitä kuorma- ja pakettiautoja vuoteen 1974 asti. Tämän jälkeen yhtiö valmisti enää vain työkoneita. Japanilainen Komatsu osti työkonetuotannon 1980- ja 1990-lukujen taitteessa.
Hanomag Rekord -henkilöauto oli tuotannossa vuosina 1934–1938.
Hanomag-Henschel F 25 -pakettiauto.
Suomeen tilattiin 1900-luvun alkuvuosikymmeninä Hanomagilta useita höyryvetureita, ainakin tyyppejä Vr1, Vr3, Tv1 ja Pr1.
Kirjallisuutta

Käyhkö, Arttu: Maanrakennuskoneita Suomessa. Alfamer / Tarusto Oy, 2015. ISBN 978-952-472-234-6
Aiheesta muualla

Kuvia tai muita tiedostoja aiheesta Hanomag-ajoneuvot Wikimedia Commonsissa
Komatsu Hanomag (Arkistoitu – Internet Archive) (englanniksi)
Thích Nhất Hạnh

Thích Nhất Hạnh (IPA: [tʰǐk̟ ɲə̌t hâjŋ̟ˀ];  kuuntele (ohje); 11. lokakuuta 1926 – 22. tammikuuta 2022 Huế, Vietnam) oli vietnamilainen buddhalainen munkki, rauhanaktivisti ja kirjailija.
| Thích Nhất Hạnh |
| --- | --- |
 Nhất Hạnh vuonna 2006 Pariisissa
Henkilötiedot
Syntynyt: 11. lokakuuta 1926 Huế, Ranskan Indokiina
Kuollut: 22. tammikuuta 2022 (95 vuotta) Huế, Vietnam
Muut tiedot
Uskonto:  buddhalaisuus
Kirkkokunta:  Thiền
Aiheesta muualla
plumvillage.org/fr/au-sujet/thich-nhat-hanh ja plumvillage.org/about/thich-nhat-hanh
Nhất Hạnh syntyi Keski-Vietnamissa 1926. Hänen alkuperäinen nimensä oli Nguyễn Đình Lang ja myöhemmin Nguyễn Xuân Bảo. Hän meni Từ Hiếu -temppelin luostariin 16-vuotiaana ja saatuaan perusteellisen koulutuksen zen- ja mahajana-buddhalaisuudessa Nhất Hạnh sai täyden munkkivihkimyksen 1949. Hän oli arvostettu zenmestari, joka yhdisti perinteisiin zenin menetelmiin elementtejä theravada-buddhalaisuudesta ja länsimaisesta psykologiasta.
Nhất Hạnh muutti poliittisena pakolaisena Ranskaan, jonne hän perusti vuonna 1982 muutamien muiden kanssa Luumukylä -nimisen meditointikeskuksen. Hän oli yksi ensimmäisiä, jotka toivat buddhalaista ajattelua yleiseen tietouteen länsimaissa. Hän myös puhui useasti tietoisuustaitojen puolesta.
Nhất Hạnh palasi maanpaosta Vietnamiin vuonna 2005, mutta hänen kannattajansa syyttivät poliisia ja viranomaisia vainoamisesta. Nhất Hạnh oli alkujaan joutunut muuttamaan pysyvästi Eurooppaan, sillä Etelä-Vietnam oli kieltänyt häntä tulemasta takaisin maahan, koska tämä vastusti Vietnamin sotaa.
Martin Luther King, Jr. ehdotti Nhất Hạnhia Nobelin rauhanpalkinnon saajaksi vuonna 1967.
Teokset

Anger: Buddhist wisdom for cooling the flames ISBN 0-7126-1181-9 (nid.)
Breathe! You are alive: Sutra on the Full Awareness of Being ISBN 0-938077-38-4
Creating true peace: bending conflict in yourself, your family, your community and the world ISBN 1-84413-225-0
The heart of understanding: commentaries on the Prajnaparamita Heart Sutra ISBN 0-938077-16-3
Interbeing: commentaries on the Tiep Hien precepts ISBN 0-938077-06-6
Our appointment with life: the Buddha's teaching on living in the present / translation and commentary on the Sutra on Knowing the Better Way to Live Alone ISBN 0-938077-36-8
Zen keys: a guide to Zen practice ISBN 0-7225-3189-3
Old Path White Clouds: Walking in the footsteps of the Buddha ISBN 81-216-0675-6
Teokset > Suomennetut teokset

Maistele ja nauti - tasapainoiseksi tietoisen syömisen avulla (yhdessä Lilian Cheungin kanssa), Basam Books, 2012 ISBN 952-2601-06-3
Opas kävelymeditaatioon, Basam Books, 2012 ISBN 952-2600-50-4
Viha - Viisautta sen hallitsemiseen, Basam Books, 2011 ISBN 952-2600-03-2
Ei kuolemaa, ei pelkoa: lohduttavaa elämänviisautta, suom. Elina Bhutia, Basam Books, 2003 ISBN 952-9842-84-8
Takaisinpaluun polku: matka jatkuu, suom. Mikko Mäkitalo, Palladium kirjat, 2003 ISBN 952-9893-30-2
Tämä hetki ihmeellinen hetki: läsnäolon säkeitä päivittäiseen elämään (suom. Mikko Mäkisalo) Biokustannus, 2002 ISBN 952-5132-18-8
Rauha on jokainen askel: mielellisyyden polku arjessamme Tammi, 2001 ISBN 951-31-2090-2
Elävä Buddha, elävä Kristus, suom. Tuula Saarikoski, WSOY, 1997 ISBN 951-0-21849-9
Puhtaan maan polulla suom. Juha Pitkänen, Tae Hye (Mikael Niinimäki) ja Heng Gu (Sini Vilhunen), Basam Books, 1996 ISBN 952-9842-03-1
Aiheesta muualla

Buddhalaiset mestarit ja heidän järjestönsä (englanniksi)
Luumukylä - Thich Nhat Hanhin pääluostari Ranskassa, 85 km Bordeaux'n itäpuolella (englanniksi)
Thich Nhat Hanhin muistokirjoitus Helsingin Sanomissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  Deutsche Biographie  DDB  Trove 
Muut:  SNAC  IdRef
Hammurabin laki

Hammurabin lakien kivipaasi
Hammurabin laki on yksi varhaisimmista lakikokoelmista. Se luotiin Babyloniassa noin 1760 eaa. ja siinä on yhteensä 282 lakipykälää, jotka oli kaiverrettu julkisella paikalla olevaan kivipaateen. Laki on nimetty Babylonian tuolloisen kuninkaan Hammurabin mukaan.
Lain perusajatukseksi on sanottu periaatetta "Silmä silmästä, hammas hampaasta". Tässä muodossaan fraasi ei kuitenkaan ole peräisin Hammurabin laista vaan Vanhasta testamentista, mutta myös Hammurabin laissa oli erilaisista väkivalta- ym. rikoksista ja veloista säädetty saman periaatteen mukaisia rangaistuksia. Oikeustieteessä tästä periaatteesta käytetään nimeä talio. Eräissä tapauksissa kuitenkin Hammurabin lain mukaankin tuomittiin väkivaltarikoksista vain sakkoa, erityisesti, jos rikos kohdistui alempaan säätyyn kuuluvaan henkilöön.
Laki käsitteli lähinnä varkautta, paimentolaisuuteen liittyviä kysymyksiä, omaisuudelle aiheutettua vahinkoa, naisen oikeuksia, avioliittoa, lasten oikeuksia, orjan oikeuksia, murhaa ja erilaisia pahoinpitelyjä sekä kuolemaa. Rangaistukset olivat erilaisia eri yhteiskuntaryhmän jäsenille.  Verotuksesta laki ei mainitse mitään.
Hammurabin laintaulukivi

Joulukuun 1901 ja tammikuun 1902 kaivauksien aikana J. de Morganin johdolla ranskalainen retkikunta löysi Hammurabin lakipatsaan Persian muinaisen pääkaupungin Susan raunioista. Löydettäessä patsas oli särkynyt kolmeen osaan. Se koottiin ja kuljetettiin Pariisiin, missä se on nykyisin Louvressa. YK:n päämajassa sijaitsee Irakin lahjoittama replika steelasta.
Hammurabin laintaulukivi on mustaa dioriittia. Korkeutta kivellä on 2,25 m, ympärysmittaa ylhäällä 1,65 m, alhaalla 1,90 m. Patsaan yläosaan hakatun Hammurabia esittävän reliefin korkeus on 0,65 m, leveys 0,60 m.
Itse lakiteksti on hakattu nuolenpäämerkein 51 oikealta vasemmalle juoksevaan pystysuoraan palstaan, joista 23 on patsaan julkisivulla, 28 sen kääntöpuolella. Seitsemän palstaa kääntöpuolen alalaidasta on kuitenkin turmeltu, mitä tuhotyötä on epäilty elamilaisten tekemäksi heidän ryöstettyään patsaan ja kuljetettuaan sen Susaan.
Hammurabin laintaulukiven teksti jakautuu kolmeen osaan: esipuheeseen, lakiin ja loppulauseeseen. Itse laki koostuu neljästä osasta: Johdanto: Prosessioikeus (§§ 1–5), Omistusoikeus (§§ 6–126), Perheoikeus (§§ 127–195) ja Kostamisoikeus (§§ 172–282). Yhteensä Hamurabin lakiin kuuluu 282 erilaista lakia.
Pykäliä Hammurabin laista

21. Jos joku on murtautunut taloon, niin surmattakoon hänet murtoaukkonsa kohdalla ja muurattakoon muuriin.
48. Jos jollakin on (sadossa maksettavia) korkorasituksia ja Adad hävittää tai tulva huuhtoo pois hänen peltonsa tai veden puutteessa vilja ei kasva, niin älköön hän sinä vuonna antako velkojalle viljaa; liottakoon tauluaan (=velkakirjaansa) (vrt. uudistakoon sopimusta) älköönkä maksako sen vuoden korkoa.
196. Jos joku puhkaisee vapaan miehen silmän, niin puhkaistakoon hänen silmänsä.
200. Jos joku lyö vertaiseltaan mieheltä hampaan, niin lyötäköön häneltä hammas.
201. Jos hän lyö puolivapaalta mieheltä hampaan, niin maksakoon 1/3 minaa hopeaa.
229. Jos rakennusmestari on rakentanut jollekulle talon eikä ole tehnyt työtään vankaksi ja talo, jonka hän on rakentanut, sortuu ja aiheuttaa talon omistajan kuoleman, niin kyseessä oleva rakennusmestari surmattakoon.
282. Jos orja sanoo omistajalleen: "et ole herrani!", niin omistaja todistakoon hänet orjakseen ja leikatkoon häneltä korvan.